ଲୋୟର୍ ଇନ୍ଦ୍ର ଜଳସେଚନ ପ୍ରକଳ୍ପ ଯୋଗୁଁ ନୂଆପଡ଼ା ଓ ବଲାଙ୍ଗୀର ଜିଲ୍ଲାର ୩୦,୦୦୦ ହେକ୍ଟର୍ ଜମି ଜଳ ସେଚିତ ହେବ । ଏହା ବ୍ୟତୀତ ନୂଆପଡ଼ାବାସୀଙ୍କୁ କେତେକ ଭିତ୍ତିଭୂମି, ପର୍ଯ୍ୟଟନ, ଗମନାଗମନ ଓ ଜଳସେଚନ ପ୍ରକଳ୍ପ ବି ଭେଟି ଦେଇଛନ୍ତି ନବୀନ ପଟ୍ଟନାୟକ ।
Share this:
ଭୁବନେଶ୍ୱରଃ ରାଜ୍ୟ ସରକାରଙ୍କ ଫୋକସରେ ରହିଛି ପଶ୍ଚିମ ଓଡିଶା । କଳାହାଣ୍ଡିର ଇନ୍ଦ୍ରାବତୀ ପ୍ରକଳ୍ପ, ସୁନ୍ଦରଗଡ଼ର ହକି ଷ୍ଟାଡିଅମ୍ ଓ ସମଲେଶ୍ବରୀ ଯୋଜନା ପରେ ଆଜି ନୂଆପଡ଼ାବାସୀଙ୍କୁ ୪,୦୦୦ କୋଟି ଟଙ୍କାର ପ୍ରକଳ୍ପ ଭେଟି ଦେଇଛନ୍ତି ମୁଖ୍ୟ ମନ୍ତ୍ରୀ ନବୀନ ପଟ୍ଟନାୟକ । ଆଜିର ପ୍ରକଳ୍ପ ପରେ ନୂଆ ଓଡ଼ିଶାର ବିକାଶ ଧାରାରେ ନୂଆପଡ଼ା ଏକ ନୂଆ ଫର୍ଦ୍ଦ ହୋଇ ଯୋଡ଼ିଛି ବୋଲି ସେ କହିଛନ୍ତି ।
ନବୀନ ପଟ୍ଟନାୟକ ନୂଆପଡ଼ା ଗସ୍ତ କରି ୨,୩୩୭ କୋଟି ଟଙ୍କାର ପ୍ରକଳ୍ପର ଲୋକାର୍ପଣ କରିଛନ୍ତି । ୫୦.୨୯ କୋଟି ଟଙ୍କାର ପ୍ରକଳ୍ପର ଶିଳାନ୍ୟାସ କରିବା ସହିତ ବହୁପ୍ରତୀକ୍ଷିତ ଲୋୟର୍ ଇନ୍ଦ୍ର ଜଳସେଚନ ପ୍ରକଳ୍ପର ବି ଶୁଭାରମ୍ଭ କରିଛନ୍ତି । ନୂଆପଡ଼ା ଟିଖାଲିରେ ୧,୭୫୪ କୋଟି ଟଙ୍କା ବ୍ୟୟରେ ଲୋୟର୍ ଇନ୍ଦ୍ର ଜଳସେଚନ ପ୍ରକଳ୍ପ କରାଯାଇଛି । ଏହି ପ୍ରକଳ୍ପ ଯୋଗୁଁ ନୂଆପଡ଼ା ଓ ବଲାଙ୍ଗୀର ଜିଲ୍ଲାର ୩୦ ହଜାର ହେକ୍ଟର୍ ଜମି ଜଳ ସେଚିତ ହେବ । ଏ ଭିତରେ ବଲାଙ୍ଗିରର ତିନିଟି ବ୍ଲକର ୧୭,୦୦୦ ହେକ୍ଟର୍ ଓ ନୂଆପଡ଼ାର ପାଞ୍ଚଟି ବ୍ଲକର ୧୩,୦୦୦ ହେକ୍ଟର୍ ଜମି ଜଳସେଚିତ ହୋଇପାରିବ ।
ଏହା ସହ ଭିତ୍ତିଭୂମି, ପର୍ଯ୍ୟଟନ, ଗମନାଗମନ ଓ ଜଳସେଚନ ଭଳି ବହୁ ପ୍ରକଳ୍ପ ନୂଆପଡ଼ାବାସୀଙ୍କୁ ଭେଟି ଦେଇଛନ୍ତି ପଟ୍ଟନାୟକ । ନୂଆପଡ଼ାର ଖଡ଼ିଆଳର ରାଜା ଏଟି ହାଇ ସ୍କୁଲ୍ ପଡ଼ିଆରେ ଏକ ଜନସଭାକୁ ସମ୍ବୋଧିତ ନୂଆପଡ଼ାରେ ଶିଶୁ ଓ ମାତୃ ମୃତ୍ୟୁ ହାର କମିଥିବା ଓ ଫ୍ଲୋରାଇଡ଼ ପାଣିରୁ ମୁକ୍ତି ଯୋଗୁଁ ଖୁସି ବ୍ୟକ୍ତ କରିଥିଲେ ।
"ସ୍ବାଧୀନତା ସଂଗ୍ରାମରେ ମହିଳାମାନେ ଗୁରୁତ୍ବପୂର୍ଣ୍ଣ ଭୂମିକା ନେଇଛନ୍ତି । ନୂଆପଡ଼ାକୁ ବିଜୁବାବୁ ନିଜ ସାନ ପୁଅ ଭଳି ଭଲ ପାଉଥିବାରୁ ଏହାକୁ ଏକ ସ୍ବତନ୍ତ୍ର ଜିଲ୍ଲା କରିଥିଲେ । ନୂଆପଡ଼ାରେ ଶିଶୁ ଓ ମାତୃ ମୃତ୍ୟୁ ହାର କମିଛି । ନୂଆପଡାବାସୀମାନେ ଫ୍ଲୋରାଇଡ଼ ପାଣି ଯୋଗୁଁ ବହୁ ସମସ୍ୟାର ସମୁଖୀନ ହେଉଥିଲେ । ମା'ମାନଙ୍କୁ ଭଲ ପିଇବା ପାଣି ପାଇଁ ମାଇଲ୍ ମାଇଲ୍ ବାଟ ଯିବାକୁ ପଡୁଥିଲା । ଆଜି ସେ ସମସ୍ଯା ନାହିଁ । ଆଜି ନୂଆପଡ଼ାର ଏକ ଲକ୍ଷ ପରିବାର ପାଖରେ ପାଇପ୍ ପାଣି ପହଞ୍ଚି ପାରିଛି," କହିଛନ୍ତି ପଟ୍ଟନାୟକ ।
ଫ୍ଲୋରାଇଡ଼ ଦୂର କରିବା ପାଇଁ ୧,୧୦୦ରୁ ଅଧିକ ଫ୍ଲୋରାଇଡ଼ ରିମୁଭାଲ ପ୍ଲାଣ୍ଟ କରାଯାଇଛି ବୋଲି ସେ କହିଛନ୍ତି । "୯୦୦ରୁ ଅଧିକ ଗାଁକୁ ସମ୍ପୂର୍ଣ୍ଣ ଭାବରେ ଫ୍ଲୋରାଇଡ଼ ସମସ୍ଯା ରୁ ମୁକ୍ତ କରାଯାଇଛି । ୨୦୨୨ ସୁଦ୍ଧା ନୂଆପଡାର ସବୁ ପରିବାରକୁ ଶତ ପ୍ରତିଶତ ପାଇପ ପାଣି ଯୋଗାଇ ଦିଆଯିବ । ଏଥି ପାଇଁ ୭୦୦ କୋଟି ଟଙ୍କା ବ୍ୟୟରେ ୨୦୫ଟି ପାଇପ୍ ପାନୀୟ ଜଳ ପ୍ରକଳ୍ପ ଓ ଗୋଟିଏ ବୃହତ ପାନୀୟ ଜଳ ପ୍ରକଳ୍ପ କାମ ଚାଲିଛି । ଚିର ମରୁଡି ପ୍ରପୀଡିତ ଅଞ୍ଚଳ ନୂଆପଡାରେ ଆଜି ନୂଆ ସବୁଜିମା ସୃଷ୍ଟି ହୋଇଛି । ନୂଆପଡା ଆଜି ବିକାଶର ନୂଆ ଇତିହାସ ଲେଖିଛି," କହିଛନ୍ତି ପଟ୍ଟନାୟକ ।
ନୂଆପଡ଼ା ଜିଲ୍ଲାରେ ଗତ ଦଶ ବର୍ଷ ମଧ୍ୟରେ ଜଳସେଚନ ସୁବିଧା ୫୪ ପ୍ରତିଶତ ବଢିଛି ବୋଲି ଦର୍ଶାଇ ଜିଲ୍ଲାର ଦେଢ଼ ଲକ୍ଷ ଏକର ଜମିକୁ ଆଜି ପାଣି ସୁବିଧା ମିଳିଛି ବୋଲି ସେ କହିଛନ୍ତି । ନୂଆପଡ଼ାର ଚାଷୀ ଆଜି ଧାନ ଉତ୍ପାଦନ ସହିତ ମକା ଚାଷ ଓ କପା ଚାଷ ବି କରିପାରୁଛି ।
"ଆଜିର ଏ ପ୍ରକଳ୍ପଗୁଡ଼ିକ ଚାଷୀମାନଙ୍କ ଭିତରେ ଆତ୍ମପ୍ରତ୍ୟୟ ସୃଷ୍ଟି କରିବ । ଏ ପ୍ରକଳ୍ପ ଦ୍ବାରା ନୂଆପଡ଼ାର କୋମନା, ଖଡି଼ଆଳ ଓ ବଲାଙ୍ଗୀରର ବଙ୍ଗୋମୁଣ୍ଡା, ମୁରିବାହାଲ ଓ ଟିଟିଲାଗଡ଼ ବ୍ଲକ ର ୨୦୦ଟି ଗାଁର ୧,୮୦,୦୦୦ ଲୋକ ଉପକାର ପାଇବେ । ଏହି ପ୍ରକଳ୍ପ ପାଇଁ ଜମି ଦେଇଥିବା ଲୋକଙ୍କୁ ସେମାନଙ୍କ ତ୍ୟାଗ ପାଇଁ କୃତଜ୍ଞତା ଜଣାଉଛି," କହିଛନ୍ତି ମୁଖ୍ୟ ମନ୍ତ୍ରୀ ।
ନୂଆପଡ଼ାବାସୀଙ୍କ ପାଇଁ ୪,୦୦୦ କୋଟି ଟଙ୍କାର ପ୍ରକଳ୍ପ ଘୋଷଣା ପରେ ରାଜ୍ୟ ସଭା ସାଂସଦ ସୁଜିତ କୁମାର କହିଛନ୍ତି ଯେ ନୂଆପଡ଼ାର ବିକାଶ ଧାରାରେ ଆଉ ଏକ ଫର୍ଦ୍ଦ ଯୋଡି଼ହୋଇଛି । ଲୋୟର୍ ଇନ୍ଦ୍ର ପ୍ରକଳ୍ପ କାର୍ଯ୍ୟକ୍ଷମ ହୋଇଥିବାରୁ ଚାଷୀ ଭାଇମାନେ ଆଉ ସମସ୍ୟାରେ ସମ୍ମୁଖୀନ ହେବେ ନାହିଁ ଓ ପାନୀୟ ଜଳର ସମସ୍ୟା ବି ଦୂର ହୋଇଛି ବୋଲି ସେ କହିଛନ୍ତି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
